《复次前韵四首呈二袁君并王君申禄》
元代·方回

今代王摩诘，诗机织锦云。
高棋饶算数，善射较毫分。
泥屦难相过，残樽愧独醺。
何时重握手，星聚应天文。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。